เตือนประชาชนระวังสลากปลอมระบาด! พร้อมแนะวิธีตรวจสอบ
สำนักงานสลากเตือน สลากปลอมกำลังระบาด แนะตรวจสอบให้ดีก่อน หากถูกรางวัลไม่สามารถนำมาขึ้นเงินได้
15 ก.พ. 2560

สำนักงานสลากเตือน สลากปลอมกำลังระบาด แนะตรวจสอบให้ดีก่อน หากถูกรางวัลไม่สามารถนำมาขึ้นเงินได้ 
พลตรีฉลองรัฐ นาคอาทิตย์ ผู้อำนวยการสลากกินแบ่งรัฐบาล เปิดเผยถึงกรณีที่เจ้าหน้าที่ตำรวจจับกุมผู้ค้าสลากรายย่อยได้ที่จังหวัดนรรปฐม ซึ่งตรวจพบว่ามีการจำหน่ายสลากปลอม งวดประจำวันที่ 16 ก.พ. 2560 จำนวนสลาก 693 ฉบับคู่ มีการจัดเป็นชุด 7 ฉบับคู่ เลขเหมือนกัน ใส่ซองพลาสติกเรียงจำหน่ายบนแผงว่า
ขอเตือนให้ประชาชนต้องตรวจสอบสลากทุกใบก่อนซื้อ  เพื่อป้องกันความเสียหายเนื่องจากสลากปลอม หากถูกรางวัลไม่สามารถนำมาขึ้นเงินกับสำนักงานสลากได้ และผู้นำสลากมาขึ้นรางวัลอาจมีความผิดทั้งจำและปรับได้
ทั้งนั้นจากการสอบปากคำผู้ค้าสลากปลอมที่ทำกระทำผิด แจ้งว่าได้ไปรับสลากดังกล่าวมาจาก อ.วังสะพุง จ.เลย ซึ่งเจ้าหน้าที่ตำรวจเตรียมลงพื้นที่ตรวจเพื่อขยายผลการจับกุมแล้ว เนื่องจากการตรวจเจอสลากปลอมส่วนใหญ่จะทำมาแค่ใบหรือสองใบเพื่อนำไปขึ้นรางวัลตามร้านที่รับซื้อรางวัล แต่ครั้งนี้เป็นกระบวนการพิมพ์สลากปลอมขึ้นมาขาย จึงขอเตือนประชาชน ที่นิยมซื้อสลากเลขชุดให้ตรวจสลากที่อยู่ในซองพลาสติกทุกฉบับ สำหรับความผิดกรณีจำกน่ายสลากปลอม จะมีโทษทั้งจำทั้งปรับ 
"วิธีการตรวจสอบสลากปลอมทำได้หลายวิธีได้แก่ การยกสลากขึ้นหาแสงเพื่อดูลายน้ำรูปนกวายุภักษ์ , การใช้น้ำป้ายไปที่เลขสลาก ถ้าเป็นสลากปลอมสีของหมึกจะเลอะออกมา เพราะสลากปลอมส่วนใหญ่จะใช้วิธีแต่งสลากในคอมพิวเตอร์แล้วปริ้นสลากออก โดยกระดาษที่ใช้จะเป็นกระดาษเอ4 เมื่อสัมผัสดูจะรู้สึกแตกต่างจากสลากจริงที่กระดาษจะมีความมันและบางกว่า"พลตรีฉลองรัฐกล่าว